ถึงเวลา! เปลี่ยนไปสะสมหุ้นกลุ่ม Domestic Plays
18 กันยายน 2565

ถึงเวลา! เปลี่ยนไปสะสมหุ้นกลุ่ม Domestic Plays
คาดว่าตลาดหุ้นไทยจะทำผลงานได้ดีกว่าท่ามกลางภาวะขาลงของตลาดหุ้นทั่วโลก
จากแนวโน้มเชิงรุกของเฟด อัตราเงินเฟ้อของสหรัฐฯ ที่สูงกว่าที่คาดการณ์ไว้ในเดือนส.ค. ส่งผลให้เฟดอาจปรับขึ้นอัตราดอกเบี้ยนโยบายที่ 75bps ถึง 100bps ในการประชุมสัปดาห์หน้าและคาดว่าเฟดจะปรับขึ้น terminal rate เป็น 4.25-4.50% เทียบกับ 3.75-4.00% ก่อนหน้านี้ ซึ่งส่งผลให้เกิดการเทขายหุ้นทั่วโลกเมื่อวันอังคารที่ผ่านมา
เรามองว่าคาดการณ์นั้นเป็นเชิงลบเกินไป เนื่องจากอัตราเงินเฟ้อของสหรัฐฯ ลดลงจากระดับสูงสุดที่ 9.1% ในเดือนมิ.ย. มาอยู่ที่ 8.3% ในเดือนส.ค. และประมาณการของตลาดคาดว่าเงินเฟ้อของสหรัฐฯ จะชะลอตัวลงเป็น 7.2% YoY ในไตรมาส 4/2565 และ 3.7%/2.4% ในปี 2566-2567 สอดคล้องกับเป้าหมายของเฟด
นอกจากนี้ เราคาดว่าตลาดหลักทรัพย์ของไทยซึ่งมีผลตอบแทน -0.1% YTD เทียบกับผลตอบแทนของ MSCI ACWI ที่ -19.3% จะยังทำผลงานดีกว่าตลาดหุ้นโลก ด้วยแรงหนุนหลักจาก
1) รายได้ภาคเกษตรที่ดีขึ้นจากผลกระทบของปรากฎการณ์ลานีญาที่ก่อให้เกิดปริมาณน้ำฝนที่สูงกว่าปกติในประเทศไทย
2) แนวโน้มผลผลิตของภาคอุตสาหกรรมที่ฟื้นตัวจากการปรับตัวดีขึ้นของห่วงโซ่อุปทานหลังสถานการณ์โควิด-19 คลี่คลายและการลงทุนโดยตรงจากต่างชาติ (FDI)
3) รายได้จากภาคบริการที่สูงขึ้นจากจำนวนนักท่องเที่ยวที่เพิ่มขึ้น (5 ล้านคน YTD) และการเปิดเศรษฐกิจอย่างเต็มรูปแบบ
4) อัตราดอกเบี้ยระดับต่ำและเงินบาทที่อ่อนค่า เนื่องจาก ธปท. มีแนวโน้มจะปรับขึ้นอัตราดอกเบี้ยอย่างค่อยเป็นค่อยไป
5) แรงกดดันด้านเงินเฟ้อที่ลดลงจากราคาน้ำมันที่ลดลง (คาดลดลงเหลือ 80 ดอลลาร์ฯ/บาร์เรลในปี 2566 เทียบกับ 100 ดอลลาร์ฯ/บาร์เรลในปี 2565)
คาดว่าหุ้น domestic plays มีแนวโน้มการเติบโตที่ดีขึ้นในปี 2566
เราคาดว่าหุ้น domestic plays จะมีแนวโน้มการเติบโตที่แข็งแกร่งขึ้นในปี 2566 หนุนจากการบริโภค การลงทุน และการบริการที่ดีขึ้น เราคาดว่าการฟื้นตัวของเศรษฐกิจน่าจะกระจายตัวดีขึ้นในปี 2566 มากกว่าที่จะเป็นการฟื้นตัวแบบ K-shaped ในปี 2564-2565 ซึ่งมาจากการเปิดเศรษฐกิจใหม่อย่างเต็มรูปแบบหลังสถานการณ์โควิด-19 กอปรกับความเชื่อมั่นของผู้บริโภคที่เพิ่มขึ้น การปรับขึ้นค่าแรงขั้นต่ำ รายได้ภาคเกษตรกรที่เพิ่มขึ้น นักท่องเที่ยวขาเข้าที่มากขึ้น และแรงกดดันเงินเฟ้อที่ลดลง
อย่างไรก็ดี การเติบโตชะลอตัวในสามประเทศเศรษฐกิจหลัก (สหรัฐอเมริกา จีน และประเทศในยูโรโซน) ซึ่งน่าจะส่งผลกระทบเชิงลบต่อรายได้ของหุ้นกลุ่ม global plays ในปี 2566 จากรายได้จากการส่งออกและราคาสินค้าโภคภัณฑ์ที่ลดลง ตลาดประมาณการการเติบโตของ EPS ที่ 9.1% YoY/5.7% YoY ในปี 2565 และ 2566
กลุ่มธุรกิจที่คาดว่าจะรายงานการเติบโตที่แข็งแกร่งของกำไรสุทธิในปี 2566 ได้แก่ กลุ่มท่องเที่ยว (+339.1% YoY) ขนส่ง (+51.6% YoY) ผู้รับเหมา (+48.2% YoY) สื่อ (43.9% YoY) พาณิชย์ (+30.9% YoY) อาหาร (+23.5% YoY) อิเล็กทรอนิกส์ (+22.1% YoY) การเงิน (18.8%) บรรจุภัณฑ์ (17.1%), รถยนต์ (16.4%) ICT (15.2%) วัสดุก่อสร้าง (14.3%) อสังหาริมทรัพย์ (13.2%) และธนาคาร (10.3%)
กลุ่มธุรกิจที่คาดว่าจะรายงานการเติบโตของกำไรสุทธิที่ติดลบในปี 2566 ได้แก่ กลุ่มปิโตรเคมี (-2.4% YoY) พลังงาน (-11.3% YoY) และโรงพยาบาล (-12.9% YoY) หากไม่รวมกลุ่มพลังงานและปิโตรเคมี กำไรของตลาดคาดจะเติบโตขึ้น 15% YoY และ 17% YoY ในปี 2565 และ 2566 ตามลำดับ
ถึงเวลาเปลี่ยนไปสะสมหุ้นกลุ่ม domestic plays
จากแนวโน้มการเติบโตในปี 2566 ที่ดีขึ้นและการถือครองโดยนักลงทุนต่างชาติ เราแนะนำให้นักลงทุนเปลี่ยนการสะสมหุ้นจากผู้นำตลาดและที่ถือครองโดยนักลงทุนต่างชาติ (กลุ่มโรงพยาบาล อิเล็กทรอนิกส์ พลังงาน และอสังหาริมทรัพย์) ไปยังหุ้นกลุ่ม laggard (ผู้รับเหมา สื่อ พาณิชย์ อาหารและเครื่องดื่ม การเงิน บรรจุภัณฑ์ รถยนต์ ICT วัสดุก่อสร้าง และธนาคาร) เนื่องจากนักลงทุนต่างชาติถือครองน้อย และน่าจะเป็นผู้ได้ประโยชน์หลักจากการเปิดเศรษฐกิจ การท่องเที่ยวที่เฟื่องฟู รายได้ภาคเกษตรที่ดีขึ้น FDI และมาตรการกระตุ้นเศรษฐกิจของรัฐบาล
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #KSecurities #หุ้น #ลงทุน #INVESTMENT #Strategy